Lav et referat af nedenstående tekst:

Tekst:
Niels Beith Broberg har travlt i trykkeriet i Frederikshavn. Men det er ikke som normalt med at trykke firmalogo på reklamer og firmatøj. Kunderne vil nu have stofmundbind med firmalogo på. - Lige nu er efterspørgslen helt tosset. Vi får efterspørgsler på dem hver dag, siger indehaver af SAL Tryk i Frederikshavn, Niels Beith Broberg, som dagligt kæmper med at få forsyninger af mundbind hjem. Efterspørgsel efter mundbind har været stor de seneste uger, og med weekendens krav fra myndighederne om, at man fra næste uge skal bære mundbind i den kollektive trafik, er efterspørgslen steget yderligere. - Vi kan lave helt ned til 10 styk af et kvalitetsmundbind, siger Niels Beith Broberg. Mundbind og håndsprit med logo har afløst firmakuglepenne og t-shirts som de mest eftertragtede varer, når sælger Klaus Hjulmand kommer rundt. - Jeg tror, at hvis man for et år siden havde sagt, at det man solgte mest af her i huset var mundbind og pleksiglas, så havde man nok grinet meget, siger sælger Klaus Hjulmand. Hurtig omstilling Trykkeriet i Frederikshavn har i coronaperioden omstillet produktion. Først var det pleksiplader og afstandsskilte som var nye varer i sortimentet. Mundbind er den nyeste ide. - Det er signalværdi, vi snakker meget om. Når man for eksempel kommer ind til en frisør og ser, at de står med mundbind med logo på, så det anderledes ud, og så er der også lidt reklame i det, siger Klaus Hjulmand. Sundhedsstyrelsen anbefaler, at man bruger CE-mærkede engangsmundbind. Styrelsen vurderer også at stofmundbind er et godt alternativt, hvis det blandt andet består af tre lag tætvævet stof. - Udfordringen er kvaliteten. Vi skal sikre os, at kvaliteten er i orden, og så kan det godt være, at vi må gå på kompromi med farvevalg og tryk, siger indehaver af SAL Tryk, Niels Beith Broberg. Mundbindet kan vaskes og bruges igen For at kunne overholde kvalitetskravene kan mundbindet kun fås i sort med hvidtryk. Sundhedsstyrelsen anbefaler at stofmundbind vaskes mindst 1 gang om dagen, og at man har flere at skifte med. - Det kan vaskes ved 60 grader. Der er vaskeanvisning ligesom på alt andet tøj. Anbefalingen er, at man har nogle stykker at skifte med. Det kan sagtens bruges igen og igen, siger Niels Beith Broberg. Du kan læse mere om Sundhedsstyrelsen krav og anbefalinger til mundbind på styrelsen hjemmeside www.sst.dk , eller se vidoen herunder, der viser, hvordan man bruger mundbind.

Referat:
Kravet om mundbind i den kollektive trafik har sat gang i efterspørgslen på mundbind. Det oplever et SAL Tryk i Frederikshavn, som på få dage har omstillet dele af produktionen, så man nu trykker firmalogo på mundbind.